เคลียร์กันจบ คาดมินิโกลด์ได้เทรดส.ค.นี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สมาคมค้าทองคำTFEX เคลียร์กันแล้ว มินิโกลด์ฟิวเจอร์สเทรดส.ค. ส่วนเรื่องขยายเวลายังไม่ชัด
นพ.กฤชรัตน์ หิรัณยศิริ ประธานเจ้าหน้าที่บริหาร บริษัท เอ็มทีเอส โกลด์ฟิวเจอร์ส เปิดเผยว่า ความคืบหน้าเรื่องมินิโกลด์ฟิวเจอร์ส ที่เลื่อนการซื้อขายจากเดือนก.พ. โดยไม่มีกำหนดนั้น ขณะนี้ทางตลาดอนุพันธ์ (ประเทศไทย) หรือ TFEX ได้ตกลงกับสมาคมค้าทองคำแล้ว และมีความเป็นไปได้ว่าจะเปิดซื้อขายในเดือนส.ค. 2553
ทั้งนี้ หากมีการซื้อขายมินิโกลด์ฟิวเจอร์สเกิดขึ้น คาดว่าจะทำให้การซื้อขายสัญญาโกลด์ฟิวเจอร์สเติบโตอย่างมาก จากปัจจุบันซื้อขายเฉลี่ยวันละ 5,000 สัญญา
เนื่องจากมินิโกลด์ฟิวเจอร์สนั้นซื้อขายเริ่มต้นอ้างอิงน้ำหนักทองคำเพียง 10 บาทต่อ 1 สัญญา เทียบโกลด์ฟิวเจอร์ส ปัจจุบันใช้น้ำหนักทองคำเริ่มต้น 50 บาท ดังนั้นจะใช้เงินลงทุนหรือเงินหลักประกันเท่ากับ 10% ของน้ำหนักทองคำ 1 สัญญา หรือเพียง 23 หมื่นบาท ก็ลงทุนได้ เทียบปัจจุบัน 7 หมื่นบาทต่อ 1 สัญญา
นอกจากนั้น ในการประชุมระหว่าง TFEX กับโบรกเกอร์ค้าทองคำทั้งหมด 41 แห่ง เมื่อวันที่ 10 ก.พ. TFEX ได้หารือในหลักการว่าจะขยายเวลาซื้อขายโกลด์ฟิวเจอร์สออกไปจากเวลาเดิม 16.55 น. โดยโบรกเกอร์ส่วนใหญ่เห็นด้วย แต่ต้องใช้เวลาศึกษาให้ละเอียดอีกครั้ง